Er det værd at opsætte Bing-annoncer?
For en stor andel af danske virksomheder, er svaret nej. Selvom opsætning kan ske på ganske få minutter (hvis man importerer en Google Ads-konto), så kræver det stadig lidt løbende vedligeholdelse og overvågning. Derfor vil mange virksomheder vælge det fra, fordi potentialet er for småt. Der er dog nogle virksomheder, hvor deres segment i højere grad benytter Bing som søgemaskine, hvor det kan give mening. Har man en virksomhed med aktiviteter i større markeder som England, Tyskland eller USA, så er det dog ofte en rigtig god tilføjelse, hvis man har succes med Google Ads.